**Kohti tuntematonta** (engl. *The Sea Chase*) on vuonna 1955 ensi-iltansa saanut John Farrow’n ohjaama ja tuottama yhdysvaltalainen sotadraamaelokuva, jonka pääosissa ovat John Wayne ja Lana Turner. Elokuva perustuu Andrew Geerin vuonna 1948 julkaistuun romaaniin *The Sea Chase*, jonka pohjalta James Warner Bellah ja John Twist sovittivat käsikirjoituksen.

Juoni
-----

Karl Ehrlich (John Wayne) on australialaiseen satamaan sijoitetun rahtialuksen saksalainen kapteeni. Natsismin äänekäs vastustaja Ehrlich saa tietää, että toinen maailmansota on alkanut Euroopassa, ja hänen on välittömästi lähdettävä Saksaan. Matkalla hänen on vältettävä alusta takaa-ajavia liittoutuneiden aluksia. Hänen aluksellaan on saksalainen vakooja Elsa Keller (Lana Turner), jonka turvallisuuden hänen on taattava. Matkan aikana brittiläisalus, jonka komentajana on Jeff Napier (David Farrar), pääsee heidän jäljilleen.

Näyttelijät
-----------

|  |  |  |
| --- | --- | --- |
|  John Wayne  | … |  kapteeni Karl Ehrlich
  |
|  Lana Turner  | … |  Elsa Keller
  |
|  David Farrar  | … |  komentaja Jeffrey "Jeff" Napier
  |
|  Lyle Bettger  | … |  perämies Kirchner
  |
|  Tab Hunter  | … |  kadetti Wesser
  |
|  James Arness  | … |  Schlieter
  |
|  Richard Davalos  | … |  kadetti Walter Stemme
  |
|  John Qualen  | … |  pääinsinööri Schmitt
  |
|  Paul Fix  | … |  Max Heinz
  |
|  Lowell Gilmore  | … |  kapteeni Evans
  |
|  Luis Van Rooten  | … |  Matz
  |
|  Alan Hale Jr.  | … |  Wentz
  |
|  Wilton Graff  | … |  pääkonsuli Hepke
  |
|  Peter Whitney  | … |  Bachman
  |
|  Claude Akins  | … |  Winkler
  |
|  John Doucette  | … |  Bos’n
  |
|  Alan Lee  | … |  Brounck
  |

Tuotanto
--------

John Farrow, John Wayne ja Lana Turner elokuvan kuvauksissa.
Metro-Goldwyn-Mayer lainasi Warner Brosille sopimusnäyttelijänsä Lana Turnerin elokuvaa varten. *Kohti tuntematonta* -elokuvan tuotanto alkoi 24. syyskuuta 1954 ja päättyi saman vuoden joulukuun puolessa välissä. Vaikka elokuvan mahdollisiksi kuvauspaikoiksi kaavailtiin aluksi Karibian ja Meksikon rannikkoalueita, osa elokuvan kohtauksista kuvattiin niiden sijaan lopulta Havaijilla. Kuvausten aikana John Wayne joutui kahdesti sairaalahoitoon korvatulehduksen takia.

Musiikki
--------

Lana Turner laulaa englanniksi elokuvassa saksalaisen kappaleen "Steh’ Ich im Finster Mitternacht", joka tunnetaan myös nimellä "Treue Liebe". Kappaleen englanninkielinen käännös oli tehty elokuvaa varten.

Ensi-ilta ja vastaanotto
------------------------

*Kohti tuntematonta* sai teatteriensi-iltansa Yhdysvalloissa 4. kesäkuuta 1955 ja Suomessa 25. marraskuuta 1955. Elokuva oli ilmestymisvuonnaan kymmeneksi tuottoisin elokuva Pohjois-Amerikassa.

Lähteet
-------

1. 1 2  1955’s Top Film Grossers (U.S. and Canada) *Variety Vol. 201 No. 8, s. 1*.  25.1.1956. Variety, Inc. Viitattu 19.1.2024. (englanniksi)
2. 1 2 3 4 5  THE SEA CHASE (1955) *AFI Catalog*. American Film Institute. Viitattu 19.1.2024. (englanniksi)
3. 1 2  The Sea Chase *Elonet*. Kansallinen audiovisuaalinen instituutti. Viitattu 19.1.2024. (suomeksi)
4. ↑  THE SEA CHASE *Rotten Tomatoes*. Fandango. Viitattu 19.1.2024. (englanniksi)

Aiheesta muualla
----------------

* Kuvia tai muita tiedostoja aiheesta **Kohti tuntematonta** Wikimedia Commonsissa